pythainlp/thai-wiki-dataset-v4 huggingface dataset:
ธันยพร พฤกษากร

จ่าอากาศตรีหญิง ธันยพร พฤกษากร ชื่อเล่น ธันย่า เกิดวันที่ 8 มกราคม พ.ศ. 2533 เป็นนักกีฬายิงปืนชาวไทยในโอลิมปิกฤดูร้อน 2012 เธอลงแข่งในรายการปืนสั้นอัดลมระยะ 10 เมตรหญิง กับปืนสั้น 25 เมตรหญิง และเป็นนักกีฬายิงปืนชาวไทยเพียงคนเดียว ที่สามารถเข้าสู่รอบชิงชนะเลิศในโอลิมปิกฤดูร้อน 2012 โดยสามารถทำคะแนนได้เป็นอันดับ 2 ในรอบคัดเลือกของรายการปืนสั้น 25 เมตรหญิง
ปัจจุบัน ธันยพร ได้รับการจัดให้เป็นนักยิงปืนอันดับ 7 ของโลก ในประเภทปืนสั้นอัดลม 10 เมตรหญิง
ประวัติ.
ธันยพร พฤกษากร เป็นลูกสาวของชัย พฤกษากร ซึ่งเป็นผู้จัดการนักกีฬายิงปืนทีมชาติไทย และปราณี พฤกษากร ซึ่งธันยพรเป็นนักศึกษาจากคณะวิศวกรรมศาสตร์ จุฬาลงกรณ์มหาวิทยาลัย เธอได้เข้าแข่งขันซีเกมส์ 2007 ซึ่งจัดขึ้น ณ จังหวัดนครราชสีมา โดยเธอได้รับรางวัลเหรียญเงินทั้งในประเภทบุคคลและประเภททีม จากนั้น เธอได้เข้าแข่งขันปืนสั้น 25 เมตรหญิง ในโอลิมปิกฤดูร้อน 2008 ที่ซึ่งเธอได้อันดับที่ 7 รวมถึงได้เข้าแข่งขันกีฬายิงปืนในซีเกมส์ 2009 ที่ซึ่งเธอได้ 4 เหรียญทองจากปืนสั้นอัดลม 10 เมตร ทั้งในประเภทบุคคลและทีม กับปืนสั้นมาตรฐาน 25 เมตรในประเภทบุคคลและทีม
ในการแข่งปืนสั้น 25 เมตรหญิง ที่โอลิมปิกฤดูร้อน 2012 รอบคัดเลือกของการแข่งขันยิงเป้านิ่ง ธันยพรสามารถยิงชุดแรก 10 นัดเข้าเป้าเต็ม 10 ได้ทุกนัด ส่วนในชุดที่สองและสามทำได้ 97 และ 98 คะแนนตามลำดับ ส่วนการแข่งขันยิงเป้าพลิก เธอทำได้ 98, 97 และ 96 คะแนนตามลำดับ ส่งผลให้เธอสามารถเข้าสู่รอบชิงชนะเลิศเป็นอันดับสองถัดจากคิม จัง-มี จากเกาหลีใต้ อย่างไรก็ตาม ธันยพรไม่สามารถควบคุมสมาธิตนเองได้ในรอบชิงชนะเลิศ ส่งผลให้เธออยู่ในอันดับ 8 ของการแข่ง
นอกจากนี้ ธันยพร ได้เข้าแข่งขันปืนสั้นอัดลมระยะ 10 เมตรหญิง ที่โอลิมปิกฤดูร้อน 2012 เธอทำคะแนนรวมไว้ที่ 383 คะแนน ซึ่งอยู่ในอันดับที่ 11 โดยไม่สามารถผ่านรอบคัดเลือก ภายหลังจากการแข่งขันโอลิมปิกฤดูร้อน 2012 สิ้นสุดลง ทางจุฬาลงกรณ์มหาวิทยาลัยได้มอบทุนการศึกษาแก่ธันยพร และ ชนาธิป ซ้อนขำ ได้ศึกษาต่อในระดับปริญญาโทจนถึงปริญญาเอก
ใน พ.ศ. 2566 เธอเป็นผู้ถือธงชาติไทยนำหน้าคณะนักกีฬาไทยในพิธีเปิดเอเชียนเกมส์ 2022 ร่วมกับวีระพล จงจอหอ
เจ้าเดชา ณ ลำปาง

เจ้าเดชา ณ ลำปาง (พ.ศ. 2471 - 30 มิถุนายน พ.ศ. 2558) เป็นบุตรพระเพชรคีรีศรีสงคราม (เจ้าแก้วเมืองไท ณ ลำปาง) และเป็นผู้สืบเครื่องราชอิสริยาภรณ์จุลจอมเกล้าของเจ้าผู้ครองนครลำปาง
ประวัติ.
เดชา ณ ลำปาง เกิดในปี พ.ศ. 2471 เป็นบุตรของเจ้าแก้วเมืองไท ณ ลำปาง กับนางแช่ม ณ ลำปาง (สกุลเดิม ณ สงขลา) ธิดาพระยาวิเชียรคีรี สำเร็จการศึกษาจากโรงเรียนกรุงเทพคริสเตียนวิทยาลัย และปริญญาตรีสาขาอารักขาพืช จากมหาวิทยาลัยแม่โจ้ สมรสกับนางจันทร์คำ (พรหมวงศ์) มีธิดา 2 คน
เจ้าเดชา ณ ลำปาง มีบทบาททั้งในสายสกุล ณ ลำปาง และสายสกุล ณ สงขลา แต่ระยะหลัง เจ้าเดชา มีอายุมากแล้ว ประกอบกับสุขภาพไม่ค่อยแข็งแรง จึงไม่ค่อยออกงานสังคม
เจ้าเดชา ถึงแก่กรรมเมื่อวันที่ 30 มิถุนายน พ.ศ. 2558 และมีพิธีพระราชทานเพลิงศพ ในวันที่ 4 กรกฎาคมของปีเดียวกัน ณ วัดมกุฏกษัตริยารามราชวรวิหาร
วรันดับ ฉัตรกุล ณ อยุธยา

วรันดับ ฉัตรกุล ณ อยุธยา (สกุลเดิม บุนนาค; 12 เมษายน พ.ศ. 2454 – 10 พฤษภาคม พ.ศ. 2536) ภรรยาของหม่อมหลวงสฤษดิ์ ฉัตรกุล และเป็นอดีตนางกำนัลในสมเด็จพระนางเจ้ารำไพพรรณี พระบรมราชินี
ประวัติ.
วรันดับ ฉัตรกุล ณ อยุธยา เป็นธิดาของพระยาสุรวงศ์วิวัฒน์ (เตี้ยม บุนนาค) กับหม่อมหลวงวงศ์ สุรวงศ์วิวัฒน์ (ราชสกุลเดิม ฉัตรกุล) วรันดับเกิดเมื่อวันที่ 12 เมษายน พ.ศ. 2454 ที่บ้านของจอมพล เจ้าพระยาบดินทรเดชานุชิต (หม่อมราชวงศ์อรุณ ฉัตรกุล) ผู้เป็นตาซึ่งอยู่ข้างวัดบุปผาราม จังหวัดธนบุรี มีพี่น้องคือ ศาสตราจารย์ แพทย์หญิง คุณตวันสุรวงศ์ บุนนาค, นาวาโทตัปนวงศ์ บุนนาค, ต่อพงศ์ภัสสร์ บุนนาค และภาวาส บุนนาค อดีตรองเลขาธิการพระราชวังสำเร็จการศึกษาระดับสามัญจากโรงเรียนซางตาครู้สคอนแวนท์ แล้วลาออกมาศึกษาวิชางานบ้านงานเรือน และภาษาอังกฤษเพิ่มเติมที่บ้าน
วรันดับสมรสกับหม่อมหลวงสฤษดิ์ ฉัตรกุล ในปี พ.ศ. 2482 และพำนักอยู่ในที่ซึ่งบิดายกให้ในตำบลสี่แยกบ้านแขก
ตำแหน่งนางกำนัล.
ในรัชสมัยพระบาทสมเด็จพระปกเกล้าเจ้าอยู่หัว พระยาสุรวงศ์วิวัฒน์ (เตี้ยม บุนนาค) ผู้เป็นบิดาโอนมารับราชการกระทรวงวังในตำแหน่งกรมวังประจำพระองค์สมเด็จพระนางเจ้ารำไพพรรณี พระบรมราชินีและสมุหราชมณเฑียร วรันดับจึงมีโอกาสได้เข้ารับราชการสนองพระเดชพระคุณเป็นนางพระกำนัลได้ปฏิบัติหน้าที่ด้วยความวิริยะอุตสาหะและจงรักภักดีจนตลอดรัชกาล
ในช่วงที่เข้ารับราชการเป็นนางกำนัลอยู่นั้น วรันดับได้ตามเสด็จพระบาทสมเด็จพระปกเกล้าเจ้าอยู่หัวและสมเด็จพระนางเจ้ารำไพพรรณี เมื่อคราวเสด็จประพาสอาณานิคมอินโดจีนของฝรั่งเศส ระหว่างวันที่ 6 เมษายน - 8 พฤษภาคม พ.ศ. 2473 จนเมื่อวันที่ 4 พฤษภาคม นั้นได้เกิดอุบัติเหตุเมื่อรถยนต์ที่เธอนั่งพุ่งชนเข้ากับเสาโทรเลข วรันดับได้รับบาดเจ็บเล็กน้อย แต่คุณหญิงมโนปกรณ์นิติธาดา (นิตย์ หุตะสิงห์) ภรรยาของพระยามโนปกรณนิติธาดา (ก้อน หุตะสิงห์) ถึงแก่อสัญกรรมจากเหตุการณ์ครั้งนี้ 
วรันดับ ฉัตรกุล ณ อยุธยา ถึงแก่กรรมเมื่อวันที่ 10 พฤษภาคม พ.ศ. 2536 สิริอายุได้ 82 ปี
RFLP

วิธีการ อาร์เอฟแอลพี (ตัวย่อ: RFLP) เป็นวิธีที่ใช้ดีเอ็นเอตรวจสอบ (DNA probe) ซึ่งเป็นชิ้นส่วนดีเอ็นเอสายเดี่ยวขนาดเล็กที่ทราบลำดับเบสและทำการติดฉลากสารกัมมันตรังสีเพื่อใช้ในการติดตามผล นำมาทำปฏิกิริยากับดีเอ็นเอของสิ่งมีชีวิตที่สนใจที่ถูกแยกเป็นเส้นเดี่ยว และถูกตัดย่อยด้วยเอนไซม์ตัดจำเพาะ (restriction enzymes) โดยอาศัยความสามารถของดีเอ็นเอตรวจสอบที่สามารถเข้าคู่หรือจับกันกับสายดีเอ็นเอ เป้าหมายตรงตำแหน่งที่มีลำดับเบสเป็นคู่สม (DNA hybridization)กันได้
ผลที่ได้จากการตรวจสอบ.
คือ แถบดีเอ็นเอที่มีขนาดแตกต่างกันที่เกิดจากการเข้าคู่ระหว่างชิ้นดีเอ็นเอขนาดต่างๆ ที่สามารถเข้าคู่กับชิ้นดีเอ็นเอตรวจสอบได้ บนแผ่นเม็มเบรนพิเศษจากการทำปฏิกิริยาของสารกัมมันตรังสีบนชิ้นดีเอ็นเอตรวจสอบ ซึ่งขนาดของชิ้นดีเอ็นเอที่ได้เป็นผลมาจากความหลากหลายของตำแหน่งจดจำ (recognition site) ของเอนไซม์ตัดจำเพาะบนสายดีเอ็นเอนั้นๆ
อัลมะฮัลละตุลกุบรอ

อัลมะฮัลละตุลกุบรอ  เป็นเมืองอุตสาหกรรมและเกษตรกรรมในประเทศอียิปต์ ตั้งอยู่ในเขตผู้ว่าการอัลฆ็อรบียะฮ์บนดินดอนสามเหลี่ยมปากแม่น้ำไนล์ เป็นเมืองใหญ่เป็นอันดับ 2 บนดินดอนสามเหลี่ยมปากแม่น้ำไนล์ มีประชากรอยู่ราว 442,000 คน (ค.ศ. 2001)
แม่น้ำจนาพ

แม่น้ำจนาพ (;) เป็นแม่น้ำสายหลักในประเทศอินเดียและปากีสถาน เป็นหนึ่งใน ปัญจนทีหรือแม่น้ำ 5 สายของภูมิภาคปัญจาบ มีต้นน้ำอยู่ในเทือกเขาหิมาลัยในรัฐหิมาจัลประเทศของอินเดีย ไหลไปทางตะวันตกเฉียงเหนือแล้วไปทางตะวันตกและตะวันตกเฉียงใต้ ผ่านรัฐชัมมูและกัศมีร์และตอนกลางค่อนไปทางตะวันตกของแคว้นปัญจาบของประเทศปากีสถาน จากนั้นรวมกับแม่น้ำสตลุชเป็นแม่น้ำปัญจนัท
ไซ (นักร้อง)

ไซ หรือชื่อจริงว่า พัก แจ-ซัง (ฮันกึล: 싸이, 박재상; เกิด 31 ธันวาคม ค.ศ. 1977) เป็นแร็ปเปอร์และนักร้องชาวเกาหลีใต้ จบการศึกษาด้านดนตรีจากมหาวิทยาลัยบอสตัน และวิทยาลัยดนตรีเบิร์กเลย์ สหรัฐอเมริกา
มีผลงานครั้งแรกเมื่อปี ค.ศ. 2001 จากอัลบั้มชุด "PSY from the PSYcho World!" และชุดที่ 2 "Sa2/Adult only" แต่ก็ถูกแบนเนื่องจากการโปรโมตที่ไม่เหมาะสมกับกลุ่มเยาวชน
ต่อมาในเดือนกันยายน ค.ศ. 2002 ไซ ก็ได้มีผลงานทางโซเชียลมีเดีย ชื่อเพลง "Champion" ซึ่งเพลงนี้ได้ถูกนำไปในการแข่งขันฟุตบอลโลก ปีเดียวกัน ที่เกาหลีใต้และญี่ปุ่นเป็นเจ้าภาพร่วมกัน
จากนั้นในเดือนตุลาคม ค.ศ. 2010 หลังจากเงียบหายไปนานถึง 8 ปี ไซก็ได้ย้ายสังกัดไปเป็น วายจีเอ็นเตอร์เทนเมนต์ ซึ่งในปี ค.ศ. 2012 ได้มีอัลบั้มชุดที่ 6 คือ " PSY's Best 6th Part 1 " ออกมา
ซึ่งในปีเดียวกันนี้ ซิงเกิล "Gangnam Style" ได้สร้างปรากฏการณ์อย่างมาก ทั้งจังหวะดนตรี, เนื้อหาของเพลง ที่หมายถึง วิถีชีวิตผู้คนในย่านคังนัม ในโซล ที่ฟุ้งเฟ้อ รวมถึงท่าเต้นที่แปลก ๆ คล้าย ๆ การควบม้าสามารถที่จะได้รับความนิยมอย่างล้นหลามทั้งในสหรัฐอเมริกา และอีกหลาย ๆ ประเทศทั่วโลก เฉพาะเว็บไซต์ยูทูบมีการคลิกดูเพลงนี้มากถึง 2,400 ล้านครั้งติดท็อปสถิติอันดับ 1 ของการคลิกดูยูทูบที่มากที่สุดและมีจำนวนผู้กดไลค์มากที่สุดถึง 2,234,180 ครั้ง (ในวันที่ 21 กันยายน ค.ศ. 2012) จนถูกบันทึกเป็นสถิติในหนังสือกินเนสส์ ถือเป็นปรากฏการณ์ครั้งสำคัญของวงการเพลงเกาหลี ที่ทำให้หลายคนที่ไม่ได้สนใจเพลงเกาหลี หันมาให้ความสนใจ ทั้งที่ไซมีภาพลักษณ์ที่แตกต่างไปจากไอดอลเกาหลีคนอื่น ๆ คือ ไม่หล่อ ไม่มีเสน่ห์ดึงดูด แต่มีความตลกแทน มีศิลปินชาวตะวันตกหลายคนได้ชมเชย ไซซึ่งเป็นผู้ที่ออกแบบท่าเต้นเพลงนี้เอง ไม่ว่าจะเป็น จัสติน บีเบอร์, ร็อบบี้ วิลเลียมส์, เอ็มมิเน็ม และบริตนีย์ สเปียส์ เป็นต้น รวมถึงการแปลงเพลง หรือเลียนแบบตัดต่อเป็นคลิปต่าง ๆ ไปทั่ว นอกจากนี้แล้ว "Gangnam Style" ยังคว้ารางวัลจากรายการ Music Bang และ M Countdown ติดต่อกันหลายสัปดาห์ ทำให้ได้รับเชิญเป็นแขกพิเศษร่วมงาน 2012 MTV Music Video Awards ที่สหรัฐอเมริกา เช่นเดียวกับที่ เรน นักร้องเกาหลีอีกคนที่ก่อนหน้านั้นเคยได้รับเชิญมาแล้ว
ชีวิตส่วนตัว ไซสมรสแล้ว มีลูก 2 คน นอกจากผลงานเพลงแล้ว ไซยังมีร้านขายรามยอนหรือราเม็งในแบบเกาหลีเป็นของตัวเองร้านแรกที่ชั้น 1 โซนเค-ดิสทริกต์ ศูนย์การค้าโชว์ดีซี ถนนพระราม 9 ที่ประเทศไทยด้วย โดยมีการเปิดด้วยการโชว์ตัวพร้อมศิลปินนักร้อง นักแสดงเกาหลีหลายคนในวันที่ 11 เมษายน ค.ศ. 2017 อันเป็นวันที่เปิดศูนย์การค้านี้อย่างเป็นทางการ
8 มิถุนายน ค.ศ. 2014 ไซได้มีซิงเกิ้ลใหม่ "Hangover" ที่มี สนู้ปด๊อก แร็ปเปอร์ระดับโลกชาวอเมริกันร่วมผลงานด้วย
ผลงานการแสดง.
การแสดงมิวสิกวิดีโอ.
รายชื่อมิวสิกวิดีโอที่มีไซเป็นแขกรับเชิญหรือเป็นนักแสดงรับเชิญ
คิม จัง-มี

คิม จัง-มี (อักษรโรมัน: Kim Jang-Mi) เกิดวันที่ 25 กันยายน ค.ศ. 1992 ที่อินช็อน ประเทศเกาหลีใต้ เป็นนักกีฬายิงปืนหญิงชาวเกาหลีใต้ ที่ซึ่งในโอลิมปิกฤดูร้อน 2012 เธอเข้าแข่งขันในรายการปืนสั้นอัดลมระยะ 10 เมตรหญิง กับปืนสั้น 25 เมตรหญิง
ณ วันที่ 1 สิงหาคม ค.ศ. 2012 คิม จัง-มี ชนะรางวัลเหรียญทองในรายการปืนสั้น 25 เมตรหญิง ภายหลังจากที่เป็นฝ่ายชนะแชมป์เก่าอย่าง เฉิน อิง จากประเทศจีน
ประวัติ.
คิม จัง-มีเริ่มเรียนยิงปืนตั้งแต่สมัยเป็นนักเรียนชั้นมัธยมต้น ซึ่งมีความสนใจต่อการยิงปืนอย่างจริงจังเมื่ออายุ 13 ปี มีพี่และน้องสาวอย่างละคน คิม จัง-มีเป็นนักยิงปืนที่ถนัดขวา เธอเข้าแข่งขันกีฬาโอลิมปิกครั้งแรกใน ค.ศ. 2012 นอกจากนั้นเธอยังเคยเป็นอดีตนักกีฬาเทควันโด ภาษาที่ใช้คือภาษาเกาหลี และนับถือศาสนาพุทธ
ภาวะอาหารเป็นพิษ

ภาวะอาหารเป็นพิษ  เป็นความเจ็บป่วยใด ๆ อันเป็นผลมาจากการบริโภคอาหารปนเปื้อน แบคทีเรีย ไวรัสหรือปรสิตก่อโรค ซึ่งปนเปื้อนอาหาร ตลอดจนการได้รับชีวพิษเคมีหรือธรรมชาติ เช่น เห็ดพิษ
สาเหตุ.
อาหารเป็นพิษมักเกิดจากการจัดการ การเตรียม หรือการเก็บรักษาอาหารที่ไม่เหมาะสม การปฏิบัติที่ถูกสุขลักษณะทั้งก่อน ระหว่างและหลังการเตรียมอาหารสามารถลดโอกาสการติดต่อกับโรคได้ มีการเห็นพ้องต้องกันในชุมชนสาธารณสุขว่า การล้างมือเป็นประจำเป็นหนึ่งในการป้องกันที่ทรงประสิทธิภาพที่สุดต่อการระบาดของภาวะอาหารเป็นพิษ ภาวะอาหารเป็นพิษยังสามารถเกิดขึ้นจากชีวพิษหลากหลายชนิดที่กระทบต่อสิ่งแวดล้อม ยาฆ่าแมลง หรือยาในอาหารและสสารชีวพิษตามธรรมชาติ เช่น เห็ดพิษหรือปลาตามแนวปะการัง
ฝูซี

ฝูซี ตามสำเนียงมาตรฐาน หรือ ฮอกฮี ตามสำเนียงฮกเกี้ยน  ชื่ออื่นว่า เผาซี  เป็นวีรบุรุษทางวัฒนธรรมตามตำนานจีนและเทพปกรณัมจีน เป็นที่นับถือพร้อมกับนฺหวี่วา  ว่า เป็นผู้ก่อกำเนิดมนุษยชาติ สร้างสรรค์การล่าสัตว์ การประมง และการประกอบอาหาร รวมถึงคิดค้นระบบการเขียนแบบชางเจี๋ย (倉頡) เมื่อราว 2,000 ปีก่อนคริสตกาล นอกจากนี้ ยังนับเป็นพระเจ้าแผ่นดินพระองค์แรกของจีนในกลุ่มสามกษัตริย์ และนับถือว่า เป็นเทวดาผู้ชี้แนะให้ชาวจีนโบราณรู้จักการเลี้ยงสัตว์
อารมณ์

ในทางจิตวิทยา ปรัชญา และสาขาย่อยอื่น ๆ อารมณ์ หมายถึงประสบการณ์ในความรู้สำนึกและอัตวิสัยที่ถูกกำหนดลักษณะเฉพาะโดยการแสดงออกทางจิตสรีรวิทยา ปฏิกิริยาทางชีววิทยา และสภาพจิตใจ อารมณ์มักจะเกี่ยวข้องและถูกจัดว่ามีอิทธิพลซึ่งกันและกันกับพื้นอารมณ์ พื้นอารมณ์แต่กำเนิด บุคลิกภาพ นิสัย และแรงจูงใจ เช่นเดียวกับที่ได้รับอิทธิพลจากฮอร์โมนและสารสื่อประสาท เช่น โดพามีน นอราดรีนาลีน เซโรโทนิน ออกซิโทซิน และคอร์ซิทอล อารมณ์มักเป็นพลังขับดันเบื้องหลังพฤติกรรมไม่ว่าเชิงบวกหรือเชิงลบ สรีรวิทยาของอารมณ์มีความเชื่อมโยงอย่างใกล้ชิดกับภาวะกระตุ้นของระบบประสาท ด้วยสถานะและความแรงของการกระตุ้นที่หลากหลายซึ่งเกี่ยวเนื่องกับอารมณ์เฉพาะอย่างโดยชัดเจน ถึงแม้ว่าการแสดงออกด้วยอารมณ์อาจดูเหมือนว่าเป็นการกระทำโดยไม่ต้องใช้ความคิด แต่มุมมองที่สำคัญของอารมณ์ก็คือการรับรู้ โดยเฉพาะอย่างยิ่งการตีความหมายของสิ่งที่เกิด ตัวอย่างเช่น เมื่อเกิดการข่มขู่คุกคาม ประสบการณ์แห่งความกลัวจะบังเกิดโดยปกติ การรับรู้ถึงภัยอันตรายและภาวะกระตุ้นของระบบประสาทที่ตามมา (เช่น ชีพจรเต้นเร็ว หายใจเร็ว เหงื่อออก กล้ามเนื้อหดเกร็ง) คือองค์ประกอบโดยรวมที่นำไปสู่การตีความหมายและการระบุว่าภาวะกระตุ้นเป็นสถานะอารมณ์ อารมณ์ก็มีความเชื่อมโยงกับแนวโน้มของพฤติกรรม การวิจัยเกี่ยวกับอารมณ์เพิ่มขึ้นอย่างมากภายในสองทศวรรษที่ผ่านมาในหลายสาขาที่ศึกษาอย่างเช่นจิตวิทยา ประสาทวิทยา แพทยศาสตร์ สังคมวิทยา และแม้แต่วิทยาการคอมพิวเตอร์ ทฤษฎีจำนวนมากที่พยายามอธิบายแหล่งกำเนิด ประสาทชีววิทยา ประสบการณ์ และการทำงานของอารมณ์ ได้แต่เพียงประคับประคองการวิจัยที่เข้มข้นมากยิ่งขึ้นเกี่ยวกับเรื่องนี้ อารมณ์ในลักษณะต่าง ๆ คือความรู้สึกที่โดยทั่วไปมีองค์ประกอบทั้งสรีรวิทยาและการรับรู้ซึ่งมีอิทธิพลต่อพฤติกรรม
ยอดมงคล ว.แสงเทพ

ยอดมงคล ว.แสงเทพ มีชื่อจริงว่า บุญศิริชัย ไทยเย็น ชื่อเล่น กิ๊ก เกิดเมื่อวันที่ 24 ธันวาคม พ.ศ. 2533 ที่อำเภอมวกเหล็ก จังหวัดสระบุรี เป็นบุตรชายของนายไพศาล และนางเสนาะ ไทยเย็น 
ยอดมงคล เป็นแชมป์โลกเฉพาะกาลในรุ่นฟลายเวท (112 ปอนด์) ของสมาคมมวยโลก (WBA) ได้แชมป์มาในปลายปี พ.ศ. 2556 จากการเอาชนะน็อกยก 12 โคกิ เอโต นักมวยชาวญี่ปุ่นผู้ที่ได้ตำแหน่งมาจากการเอาชนะคะแนน คมพยัคฆ์ ป.ประมุข ไปได้ที่ประเทศไทย และป้องกันแชมป์ไว้ได้หนึ่งครั้งอย่างไม่น่าประทับใจ ต่อมา ยอดมงคลมีกำหนดที่จะชกเพื่อตัดสินความเป็นแชมป์โลกตัวจริง กับแชมป์โลกในรุ่นนี้ คือ ฆวน การ์โลส เรเบโก เจ้าของตำแหน่งชาวอาร์เจนตินา ที่ประเทศอาร์เจนตินา แต่ก่อนที่ยอดมงคลและคณะจะออกเดินทางเพียงวันเดียว คือ ในวันที่ 23 ตุลาคม พ.ศ. 2557 ทางเรเบโกได้แจ้งยกเลิกการชกไปอย่างไม่มีกำหนด โดยอ้างว่าเรเบโกบาดเจ็บในการซ้อม แต่ทางคณะของยอดมงคลเชื่อว่าเรเบโกทำน้ำหนักไม่ได้ เพราะได้เลื่อนการชกเช่นนี้มา 3 ครั้งแล้ว และได้ทำหนังสือร้องเรียนไปทาง WBA เพื่อให้แต่งตั้งยอดมงคลเป็นแชมป์โลกตัวจริงแทน ในที่สุดทาง WBA ก็ได้กำหนดให้ทั้งคู่ชกกันในวันที่ 19 ธันวาคม ปีเดียวกัน (ตรงกับเวลาในประเทศไทยวันที่ 20 ธันวาคม) ผลปรากฏว่ายอดมงคลเป็นฝ่ายแพ้ทีเคโอไปในยกที่ 5 โดยกรรมการยุติการชกจากการที่ถูกหมัดของเรเบโกกระหน่ำใส่ฝ่ายเดียว โดยก่อนหน้านั้นในต้นยกที่ 2 ยอดมงคลเป็นฝ่ายชกเรเบโกลงไปให้กรรมการนับ 8 ได้ก่อน จนกระทั่งในยกที่ 5 ก่อนที่กรรมการจะยุติการชก ยอดมงคลถูกหมัดของเรเบโกตัดลำตัวลงไปให้กรรมการนับ 8 ก่อนด้วย
เจ้าพระยาวงศาสุรศักดิ์ (แสง วงศาโรจน์)

เจ้าพระยาวงศาสุรศักดิ์ (แสง วงศาโรจน์) ที่สมุหพระกลาโหม ในสมัยพระบาทสมเด็จพระพุทธเลิศหล้านภาลัย ต้นสกุล วงศาโรจน์
ประวัติ.
เจ้าพระยาวงศาสุรศักดิ์ (แสง วงศาโรจน์) มีนามเดิมว่า "แสง" เกิดเมื่อวันพฤหัสบดีที่ 13 มกราคม พ.ศ. 2311 ตรงกับขึ้น 5 ค่ำ เดือน ยี่ ปีชวด สัมฤทธิ์ศก จุลศักราช 1130 เป็นบุตรของเจ้าพระยาราชบุรี (เสม วงศาโรจน์) และท่านผู้หญิงอิน 
เจ้าพระยาราชบุรี(เสม วงศาโรจน์) ผู้เป็นบิดานั้นเป็นบุตรขุนแกล้ว กับท่านยายเดื่อ ท่านยายเดื่อเป็นธิดาของท่านยายเจ้าเมือง ซึ่งเป็นพระปิตุจฉาพระองค์โตของสมเด็จพระอมรินทราบรมราชินี ส่วนท่านผู้หญิงอิน มารดานั้นเป็นธิดาของท่านตาขุนศรี(ชู) ท่านตาขุนศรี(ชู)เป็นบุตรท่านยายเจ้าเมืองเช่นกัน 
ท่านแสงซึ่งเป็นพระญาติในสมเด็จพระอมรินทร์ฯได้เข้ารับราชมาตั้งแต่ต้นแผ่นดิน พระบาทสมเด็จพระพุทธยอดฟ้าจุฬาโลกมหาราช และมีความดีความชอบมาโดยตลอด และได้รับพระราชทานบรรดาศักดิ์ให้เป็นพระยาสมุทรสงคราม เจ้าเมืองสมุทรสงคราม ในปี พ.ศ. 2325 ภายหลังจากพระบาทสมเด็จพระพุทธยอดฟ้าจุฬาโลกมหาราชปราบดาภิเษกขึ้นเป็นปฐมกษัตริย์แห่งราชวงศ์จักรี ในขณะที่บิดาของท่านได้รับพระราชทานบรรดาศักดิ์เป็นเจ้าพระยาราชบุรี เมื่อเจ้าพระยาราชบุรี (เสม วงศาโรจน์) ถึงแก่อสัญกรรม ท่านจึงได้รับพระราชทานบรรดาศักดิ์เป็นเจ้าพระยาราชบุรี เจ้าเมืองราชบุรีต่อจากบิดาของท่าน 
ต่อมาเจ้าพระยามหาเสนา (บุญมา) สมุหพระกลาโหมถึงแก่อสัญกรรม พระบาทสมเด็จพระพุทธเลิศหล้านภาลัย (รัชกาลที่ 2) จึงทรงพระกรุณาโปรดเกล้าโปรดกระหม่อมให้พระยาราชบุรี (แสง) ขึ้นเป็นเจ้าพระยาวงศาสุรศักดิ์ ที่สมุหพระกลาโหม
เจ้าพระยาวงศาสุรศักดิ์ (แสง วงศาโรจน์) ถึงแก่อสัญกรรมในสมัยรัชกาลที่ 2 เมื่อวันที่ 2 พฤษภาคม พ.ศ. 2365 ตรงกับวันพฤหัสบดี ขึ้น 12 ค่ำ เดือน 6 ปีมะเมีย สัมฤทธิ์ศก จุลศักราช 1184 รวมสิริอายุได้ 54 ปี
พระเจ้าปเสนทิโกศล

ปเสนทิ (ปะ-เส-นะ-ทิ) หรือ ประเสนชิต (ปฺระ-เส-นะ-ชิด; ; ป. ศตวรรษที่ 6 ก่อน ค.ศ.) เป็นพระมหากษัตริย์แห่งโกศลจากราชวงศ์อิกษวากุ เสวยราชย์อยู่ ณ เมืองสาวัตถี สืบต่อจากพระบิดา คือ พระเจ้าสัญชัยมหาโกศล ถือเป็นอุบาสกที่สำคัญพระองค์หนึ่งของพระพุทธเจ้า และทรงสร้างวิหารอารามไว้หลายแห่ง เช่น วัดราชิการามเป็นวัดที่พระเจ้าปเสนทิโกศลสร้างถวายเพื่อเป็นที่อยู่ของพระภิกษุณี มีพระราชบุตรชื่อ วิฑูฑภะและวชิรกุมารี
พระชนมชีพ.
ต้นพระชนมชีพ พระเจ้าปเสนทิทรงศึกษา ณ ตักศิลา ต่อมา ได้ขึ้นครองราชย์เป็นพระมหากษัตริย์แห่งโกศล (ปัจจุบันคืออวัธ) พระมเหสีพระองค์แรก คือ เจ้าหญิงพระองค์หนึ่งจากมคธที่มีศักดิ์เป็นพระเชษฐภคินี/ขนิษฐาในพระเจ้าพิมพิสาร พระมเหสีพระองค์ที่สองมีพระนามว่า วาสภขัตติยา เป็นพระธิดาของพระเจ้ามหานามะแห่งราชวงศ์ศากยะ โดยให้กำเนิดพระราชโอรสนามวิฑูฑภะ และพระราชธิดานามวชิรกุมารีที่ภายหลังอภิเษกสมรสกับพระเจ้าอชาตศัตรู พระเจ้าปเสนทิยังมีพระมเหสีพระองค์ที่สาม พระนามว่า มัลลิกา เป็นบุตรีของคนทำมาลัย
รัชสมัย.
ในรัชสมัยพระเจ้าปเสนทิโกศล โกศลกลายเป็นเจ้านครศักดินา (suzerain) ของสาธารณรัฐชนเผ่า Kālāma และดินแดนของพระองค์ยังคงความสัมพันธ์ที่เป็นมิตรกับเผ่าลิจฉวีทางตะวันออกของอาณาจักร
ครั้งหนึ่ง เมื่อพระเจ้าปเสนทิเสด็จไปจากพระนคร มหาอำมาตย์ของพระองค์ นามว่า ทีฆการายนะ ตั้งเจ้าชายวิฑูฑภะขึ้นเสวยราชย์แทน พระเจ้าปเสนทิจึงเสด็จไปยังมคธเพื่อขอความช่วยเหลือจากพระเจ้าอชาตศัตรู แต่พระเจ้าปเสนทิสิ้นพระชนม์ที่นอกประตูเมืองราชคฤห์เสียก่อนจะได้พบพระเจ้าอชาตศัตรู เจ้าชายวิฑูฑภะจึงได้เป็นพระมหากษัตริย์ต่อจากพระองค์ แต่ "ปุราณะ" ว่า ผู้สืบราชสมบัติต่อจากพระองค์ คือ กษุทรกะ มิใช่วิฑูฑภะ
บรอมีเลน

บรอมีเลน  เป็นเอนไซม์ตามธรรมชาติจากพืชที่สามารถพบได้ทุกส่วนของสับปะรดทั้งใบ ลำต้น หรือผล แต่มีสารนี้มากที่สุดที่แกนลำต้น และเหง้า บรอมีเลน เป็นสารที่สามารถย่อยโปรตีนได้เช่น เนื้อ วัว หมู ไก่ ปลา ฯลฯ มีคุณสมบัติคล้ายตัวยาแอสไพริน ซึ่งสามารถลดการจับตัวของเกล็ดเลือดได้โดยมีฤทธิ์ยับยั้งการรวมตัวกันของเกล็ดเลือด ชักนำการหลั่งไซโทไคน์ที่มีความสามารถชักนำให้เซลล์เม็ดเลือดขาวกำจัดเซลล์มะเร็งได้ มีการนำสารบรอมีเลนไปใช้ในทางการแพทย์อื่นๆ
ประโยชน์ด้านโภชนาการ.
บรอมีเลน มีฤทธิ์ช่วยในระบบการย่อยอาหารและช่วยในการสมานแผลในกระเพาะอาหารเนื่องจากมีคุณสมบัติสามารถย่อยโปรตีนให้มีโมเลกุลเล็กลง หรือเมื่อมีอาการแน่นท้องหลังจากกินอาหารประเภทเนื้อสัตว์มากๆ ให้ดื่มน้ำสับปะรดหรือทานเนื้อสับปะรดหลังอาหารเพื่อช่วยลดอาการแน่นท้องได้
ประโยชน์ด้านการแพทย์.
ใช้บรอมีเลนควบคุมการเจริญเติบโตของเนื้องอก และชิ้นส่วนเนื้อร้าย(มะเร็ง) ใช้ในการช่วยสมานแผล เช่น ลดการอักเสบ แผลจากการผ่าตัด และช่วยให้รอยแผลเป็นดูดีขึ้นได้ ใช้บรอมีเลนในการสลายลิ่มเลือด หรือลดการจับตัวของเกล็ดเลือด และช่วยลดการเกิดโรคที่เกิดจากการอุดตันในเส้นเลือดเช่น หลอดเลือดอุดตัน และโรคหัวใจ
ประโยชน์ด้านอุตสาหกรรม.
อุตสาหกรรมผลิตเนื้อสัตว์เช่น ผสมน้ำสับปะรดในการหมักเนื้อ ผลิตเบียร์ ไวน์ และน้ำผลไม้ ผลิตอาหารสัตว์ รวมถึงอุตสาหกรรมการฟอกหนัง การทำยาสีฟันและสารซักฟอก อุตสาหกรรมเส้นใย การทำกระดาษ อุตสาหกรรมผลิตยา ได้แก่ ยาลดการอักเสบบางชนิด และยาช่วยย่อย อีกทั้งในปัจจุบันมีการนำบรอมีเลนไปใช้เป็นอาหารเสริมกันมาก เพราะความเชื่อที่ว่าทำให้มนุษย์สร้างภูมิคุ้มกันโรคและมีสุขภาพแข็งแรง
เจ้าพระยาราชบุรี (เสม วงศาโรจน์)

เจ้าพระยาราชบุรี (เสม วงศาโรจน์) เจ้าเมืองราชบุรีคนแรกในสมัยรัตนโกสินทร์
ประวัติ.
เจ้าพระยาราชบุรี (เสม วงศาโรจน์) เป็นบุตรของขุนแกล้ว และท่านยายเดื่อ ซึ่งท่านยายเดื่อเป็นธิดาของท่านยายเจ้าเมือง ท่านยายเจ้าเมืองนั้นเป็นพระปิตุจฉา(ป้า, พี่สาวพ่อ)พระองค์โตของสมเด็จพระอมรินทราบรมราชินี พระอัครมเหสีในพระบาทสมเด็จพระพุทธยอดฟ้าจุฬาโลกมหาราช รัชกาลที่ 1 อันเป็นสาขาหนึ่งของ ราชนิกูล ณ บางช้าง
ท่านได้รับราชการมาตั้งแต่แผ่นดินสมเด็จพระเจ้าตากสินมหาราช มีบรรดาศักดิ์เป็นพระแม่กลอง เจ้าเมืองสมุทรสงครามคนแรก จนเมื่อพระบาทสมเด็จพระพุทธยอดฟ้าจุฬาโลกมหาราช ปราบดาภิเษกขึ้นเป็นปฐมกษัตริย์แห่งราชวงศ์จักรี ในปี พ.ศ. 2325 ท่านได้รับพระราชทานบรรดาศักดิ์เป็นเจ้าพระยาราชบุรี เป็นเจ้าเมืองราชบุรีคนแรกในสมัยกรุงรัตนโกสินทร์ ซึ่งจะมีนามว่า เจ้าพระยาอมรินทราฦาชัย ตามทำเนียบหรือจะมีราชทินนามเป็นอย่างอื่นหาทราบไม่ 
เจ้าพระยาราชบุรี (เสม วงศาโรจน์) เป็นญาติกับเศรษฐีทอง ชาวบ้านบางช้าง ตำบลอัมพวา แขวงเมืองแม่กลอง เมื่อครั้งที่พระเจ้าแผ่นดินแห่งกรุงศรีอยุธยา โปรดให้มหาดเล็กคอยสืบเสาะหาสตรีรูปงามไปถวาย
มหาดเล็กคนสนิทกราบทูลว่า มีสตรีรูปงามในแขวงบางช้างนางหนึ่งเป็นบุตรเศรษฐีบางช้าง จึงโปรดให้เจ้าเมืองราชบุรีไปสู่ขอต่อบิดา-มารดา ด้วยสมัยนั้นเมืองสมุทรสงครามเป็นหัวเมืองตรีขึ้นต่อเมืองราชบุรีส่วนเมืองราชบุรีเป็นหัวเมืองชั้นโท ท่านเศรษฐีทองและภรรยา ได้บ่ายเบี่ยงว่าขอถามความสมัครใจของธิดาก่อน แล้วนำความไปปรึกษาพระแม่กลองบุรี (เสม) เจ้าเมืองแม่กลองซึ่งเป็นญาติก่อน ธิดาของเศรษฐีทองไม่สมัครใจเป็นนางสนมในวัง เศรษฐีทองสงสารธิดา จึงพร้อมด้วยเจ้าเมืองสมุทรสงคราม นำความเข้าหารือกับหลวงพินิจอักษร(ทองดี) เสมียนตรากรมมหาด ไทย หลวงพินิจอักษรก็ได้เกิดปัญญาว่านายทองด้วงบุตรชายได้บวชเรียน แล้วยังไม่มีคู่ครอง หากได้ธิดาเศรษฐีทองมาเป็นภรรยาก็นับว่าเหมาะสมกันยิ่ง เพราะเป็นหญิงอุดมด้วยทรัพย์สมบัติและรูปสมบัติ ฝ่ายชายแลก็รูปงามมีสติปัญญาเฉลียวฉลาด รับราชการในวังนับว่าเหมาะสมกันดียิ่งนัก ทั้งยังเป็นเกราะป้องกันมิให้ธิดาตกเป็นสนมในวัง เมื่อคิดอุบายได้ทั้งสองฝ่าย จึงเห็นดีด้วย จึงได้ทำฎีกากราบทูลว่าธิดาท่านเศรษฐีบางช้างตนได้สู่ ขอให้นายทองด้วงบุตรชายแล้วขอพระราชทานให้แก่บุตรชายของตนเสียเถิด
พระเจ้าแผ่นดินได้ทราบเพียงกิตติศัพท์ความงามของนางนาก แต่ยังมิเคยได้ทอดพระเนตรรูปร่างหน้าตา จึงมิได้อาลัยและพระราชทานอนุญาตให้วิวาห์ได้ตามความประสงค์ ธิดาท่านเศรษฐีทองจึงได้วิวาห์มงคลกับนายทองด้วงมหาดเล็ก ซึ่งต่อมาได้ตำแหน่งหลวงอร่ามฤทธิ์ หลวงยกบัตรราชบุรี และเมืองสมุทรสงคราม รับราชการในกรุงธนบุรีได้เลื่อนเป็นพระราชวรินทร์ เจ้ากรมพระตำรวจซ้าย พระยาอภัยรณฤทธิ์ พระยายมราช เจ้าพระยาจักรี สมเด็จเจ้าพระยามหากษัตริย์ศึก และเมื่อหมดบุญสมเด็จพระเจ้าตากสินมหาราช ได้ปราบดาภิเษกเป็นพระมหากษัตริย์ ธิดาของท่านเศรษฐีทองจึงได้เป็นพระอัครมเหสีขององค์ปฐมกษัตริย์แห่งกรุงรัตนโกสินทร์
บุตร/ธิดา.
เจ้าพระยาราชบุรี (เสม วงศาโรจน์) สมรสกับท่านผู้หญิงอิน ธิดาท่านตาขุนศรี(ชู) ท่านตาขุนศรี(ชู) เป็นบุตรของท่านยายเจ้าเมือง พระปิตุจฉาที่ 1 ในสมเด็จพระอมรินทร์ฯ มีบุตรชายชื่อ 
นอกจากนี้เจ้าพระยาราชบุรี (เสม วงศาโรจน์)ยังได้ท่านผู้หญิงพูน ธิดาท่านตาเจ้าแก้ว กับท่านยายนุ่นเป็นภริยาอีกท่านหนึ่ง อนึ่งท่านตาเจ้าแก้ว บิดาของท่านผู้หญิงพูนนั้นเป็นพระปิตุลาที่ 10 ในสมเด็จพระอมรินทราบรมราชินีในรัชกาลที่ 1 
ท่านเจ้าพระยาราชบุรี (เสม วงศาโรจน์) มีบุตรธิดากับท่านผู้หญิงพูนหลายคน ล้มตายแลถูกพม่ากวาดไปเมื่อเสียกรุงเก่าทั้งหมด
ตำบลอิสาณ

อิสาณ เป็นตำบลในเขตเทศบาลนครบุรีรัมย์
ภูมิศาสตร์.
ตำบลอิสาณมีอาณาเขตติดต่อดังนี้
ลักษณะภูมิประเทศโดยทั่วไป ตำบลอิสาณมีลักษณะพื้นที่ราบสูงโดยอยู่สูงกว่าระดับน้ำทะเลประมาณ 150–180 เมตร พื้นที่โดยทั่วไปใช้ประโยชน์ทางเกษตรกรรม สมรรถนะดินตำบลอิสาณ เกิดจากตะกอนเก่าลำน้ำ เป็นดินลึก มีการระบายน้ำผ่านได้เร็วถึงปานกลาง เนื้อดินเป็นดินร่วนปนทราย ดินร่วน หรือดินเหนียวปนทราย เหมาะสมสำหรับการทำนาและปศุสัตว์
แม่น้ำที่สำคัญ ได้แก่
การแบ่งเขตการปกครอง.
ตำบลอิสาณแบ่งเขตการปกครองออกเป็น 18 ชุมชน คือ
<templatestyles src="Div col/styles.css"/>
สถานศึกษา.
โรงเรียนประถมศึกษา 5 แห่ง ได้แก่
โรงเรียนอาชีวศึกษา 2 แห่ง ได้แก่
สายหลักเซ็มโม

สายหลักเซ็มโม  เป็นเส้นทางรถไฟสายชนบท ในจังหวัดฮกไกโด ประเทศญี่ปุ่น ระหว่างสถานีรถไฟอาบาชิริ ในเมืองอาบาชิริ กับสถานีรถไฟฮิงาชิกูชิโระ ในเมืองคูชิโระ ดำเนินงานโดย JR ฮกไกโด
ท: ธรรมดา
ร: รถเร็ว
 สัญลักษณ์แทนสถานีรถไฟที่รถไฟทุกขบวนแวะจอดคือ "●", บางขบวนแวะจอดคือ "■", แวะจอดตามฤดูกาลคือ "*" และ ทุกขบวนไม่แวะจอดคือ "-"
 ※1 - สถานีเก็นเซกาเอ็ง (B75) ระหว่างวันที่ 1 พฤษภาคม - 31 ตุลาคม ให้บริการเฉพาะรถไฟขากลางคืนและรถไฟผ่านนอกเวลา
 ※2 - สถานีคูชิโระชิตสึเง็ง (B56) ระหว่างวันที่ 1 พฤษภาคม - 30 พฤศจิกายน หยุดให้บริการจากรถไฟทั้งหมดยกเว้นรถไฟเที่ยวสุดท้าย และช่วงเวลานอกจากนั้นให้บริการเฉพาะขากลางคืน
พรรคนโรดม รณฤทธิ์

พรรคนโรดม รณฤทธิ์ (Norodom Ranariddh Party; NRP) เป็นพรรคการเมืองที่จัดตั้งในกัมพูชาโดยพระนโรดม รณฤทธิ์ หลังจากที่พระองค์แยกตัวออกมาจากพรรคฟุนซินเปกที่พระองค์เคยเป็นผู้นำอยู่ เดิมพรรคนี้ชื่อพรรคแห่งชาติเขมร และเปลี่ยนมาใช้ชื่อพรรคนโรดม รณฤทธิ์เมื่อ 16 พฤศจิกายน พ.ศ. 2549 และให้พระนโรดม รณฤทธิ์เป็นหัวหน้าพรรค ในช่วง พ.ศ. 2551 – 2553 พรรคนี้ใช้ชื่อว่าพรรคชาตินิยม
แนวคิดทางการเมือง.
พรรคนี้มีแนวคิดทางการเมืองหลายอย่างอยู่ด้วยกัน อย่างแรกคือแนวคิดฝ่ายขวาสนับสนุนการอนุรักษ์เอกลักษณ์ทางวัฒนธรรมของกัมพูชา ปรับปรุงเมืองหลวงคือพนมเปญให้มีความทันสมัย คงไว้ซึ่งเชื้อชาติ ภาษาและวัฒนธรรมเขมร ลดการขึ้นราคาสินค้าและการนำเข้าสินค้าจากต่างประเทศ ในทำนองเดียวกัน มีนโยบายฝ่ายซ้ายด้วย เช่น ส่งเสริมสิทธิของผู้ใช้แรงงาน รวมทั้งแนวคิดเสรีนิยม ในการสนับสนุนเสรีภาพ ประชาธิปไตยและการใช้กฎหมาย
กิจกรรมทางการเมือง.
พรรคนี้ได้จัดตั้งกลุ่มพันธมิตรกับพรรคสมรังสี พรรคฟุนซินเปกและพรรคสิทธิมนุษยชน เพื่อต่อสู้กับพรรคประชาชนกัมพูชาแต่ก็เป็นฝ่ายแพ้การเลือกตั้งใน พ.ศ. 2551 ซึ่งพรรคเหล่านี้กล่าวหาว่าพรรคประชาชนกัมพูชาทำให้การเลือกตั้งไม่เป็นธรรม 
แม้ว่าพระนโรดม รณฤทธิ์จะประกาศเลิกเล่นการเมืองไปเมื่อ 3 ตุลาคม พ.ศ. 2551 แต่พระองค์ยังมีอิทธิพลต่อนโยบายของพรรค โดย ชิม เสียก เลง มีแนวโน้มจะเป็นผู้นำคนต่อไป และพรรคเปลี่ยนไปใช้ชื่อว่าพรรคชาตินิยม พระนโรดม รณฤทธิ์ กลับมาเล่นการเมืองอีกเมื่อ 11 ธันวาคม พ.ศ. 2553 พรรคจึงกลับมาใช้ชื่อพรรคนโรดม รณฤทธิ์อีกครั้ง
อิน ตัม

อิน ตัม (ภาษาเขมร: អ៊ិន តាំ) เป็นอดีตนายกรัฐมนตรีของกัมพูชาโดยดำรงตำแหน่งระหว่าง 6 พฤษภาคม พ.ศ. 2516 จนถึง 9 ธันวาคม พ.ศ. 2516 และมีบทบาทสำคัญในการเมืองกัมพูชา ตัมเกิดเมื่อ 22 กันยายน พ.ศ. 2459 ในตำบลสตึงเตรง จังหวัดกำปงจาม ทางตะวันออกของกัมพูชา ในวัยเด็กเขาเรียนภาษาบาลี ก่อนจะเข้าเรียนใน Lycée Sisowath จากนั้นเข้ารับราชการทหารเป็นนายพลพิเศษที่จังหวัดตาแก้ว
บทบาททางการเมือง.
หลังจากกัมพูชาได้รับเอกราช ตัมเข้าร่วมกับระบอบสังคม ได้เป็นรัฐมนตรีกระทรวงกิจการภายในระหว่าง พ.ศ. 2507 – 2509 เขามีความเกี่ยวข้องกับการจับกุม เปรียบ อินซึ่งเป็นญาติของเขาและเป็นสมาชิกเขมรเสรีที่เป็นฝ่ายต่อต้านพระนโรดม สีหนุ เปรียบ อินถูกประหารชีวิตในที่สุด นอกจากนั้น เขายังเกี่ยวข้องกับรัฐประหาร พ.ศ. 2513 และเป็นผู้ประกาศจัดตั้งสาธารณรัฐเขมรในฐานะประธานสภาแห่งรัฐเมื่อเดือนตุลาคม พ.ศ. 2513
หลัง พ.ศ. 2513 ตัมมีความขัดแย้งกับผู้นำรัฐประหารคือ ลน นล มากขึ้น โดยลน นลเข้ามาครอบงำสภาแห่งชาติในเดือนตุลาคม พ.ศ. 2514 ต่อมา ใน พ.ศ. 2515 อิน ตัมลงสมัครรับเลือกตั้งเป็นประธานาธิบดีโดยมีคู่แข่งคือลน นล และแกว อิน ผลการเลือกตั้งปรากฏว่าอิน ตัมได้อันดับที่สองโดยได้คะแนน 24% ส่วนลน นลได้รับเลือกตั้ง พรรคประชาธิปไตยของอิน ตัมถูกขัดขวางไม่ให้ลงแข่งขันในการเลือกตั้งสมาชิกสภาเช่นเดียวกับพรรคสาธารณรัฐของพระสีสุวัตถิ์ สิริมตะ ทำให้พรรคสาธารณรัฐสังคมนิยมของลน นล และลน นนได้รับการเลือกตั้ง
ในเวลาต่อมา อิน ตัมได้เป็นนายกรัฐมนตรีในรัฐบาลของลน นลเป็นเวลาหลายเดือน แต่เกิดความขัดแย้งจนเขาเลิกเล่นการเมืองไปอาศัยกับครอบครัวที่พระตะบอง โดยลอง โบเรตได้เป็นนายกรัฐมนตรีคนต่อมา เมื่อพนมเปญแตกในเดือนเมษายน พ.ศ. 2518 อิน ตัมยังอยู่ในนาของเขาที่ปอยเปต เขาเกือบถูกประหารชีวิตแต่หนีเข้าประเทศไทยได้ทันและเข้าร่วมกับกลุ่มต่อต้านเขมรแดงตามแนวชายแดน แต่ต่อมาเขาก็ลี้ภัยไปฝรั่งเศสและเดินทางต่อไปยังสหรัฐใน พ.ศ. 2519
การลี้ภัย.
หลังจากเขมรแดงหมดอำนาจ อิน ตัมได้เข้าร่วมกับฝ่ายที่สนับสนุนพระนโรดม สีหนุคือพรรคฟุนซินเปก เพื่อต่อต้านรัฐบาลที่มีเวียดนามหนุนหลัง เขาเป็นผู้บัญชาการกองทัพของฝ่ายฟุนซินเปกจนถูกแทนที่ด้วยพระนโรดม รณฤทธิ์เมื่อ พ.ศ. 2528 เขาเป็นรัฐมนตรีว่าการกระทรวงกลาโหม 1 ใน 3 คนของรัฐบาลของแนวร่วมเขมรสามฝ่าย และได้ฟื้นฟูพรรคประชาธิปไตยกัมพูชาเพื่อเข้าร่วมในการเลือกตั้ง พ.ศ. 2536 และไปเป็นพันธมิตรกับพรรคประชาชนกัมพูชาเมื่อ พ.ศ. 2540 เขาเสียชีวิตที่รัฐอริโซนา สหรัฐเมื่อ 1 เมษายน พ.ศ. 2549
งูไทปันโพ้นทะเล

งูไทปันโพ้นทะเล (Inland Taipan) หรือที่รู้จักกันในชื่อ Small Scaled Snake และ Fierce Snake เป็นงูไทปันชนิดหนึ่ง ในวงศ์งูพิษเขี้ยวหน้า มีถิ่นกำเนิดในประเทศออสเตรเลีย เป็นงูพิษที่มีพิษร้ายแรงเป็นอันดับต้น ๆ ของโลก จัดอันดับบนพื้นฐานปริมาณแอลดี 50ในหนู แม้ว่ามันจะมีพิษร้ายแรง แต่กลับเป็นสัตว์ขี้อายและสันโดษ และมักจะเลือกหลบหนีมากกว่า (ชื่อ "fierce (รุนแรง)" มาจากพิษที่รุนแรง ไม่ใช่อารมณ์ของมัน)
สมาชิกสภาผู้แทนราษฎรจังหวัดภูเก็ต

จังหวัดภูเก็ต มีเขตเลือกตั้งสมาชิกสภาผู้แทนราษฎร 3 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 3 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดภูเก็ตมีสมาชิกสภาผู้แทนราษฎรคนแรก คือ พระพิไสยสุนทรการ (แปลง ณ ถลาง)
      พรรคสหชีพ 
      พรรคประชาธิปัตย์
      พรรคพลังใหม่
      พรรคชาติไทย
      ไม่สังกัดพรรคการเมือง
      พรรคประชาธิปัตย์
      พรรคประชาธิปัตย์
      พรรคประชาธิปัตย์
      พรรคพลังประชารัฐ 
      พรรคก้าวไกล → พรรคประชาชน
สมาชิกสภาผู้แทนราษฎรจังหวัดพังงา

จังหวัดพังงา มีเขตเลือกตั้งสมาชิกสภาผู้แทนราษฎร 2 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 2 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดพังงามีสมาชิกสภาผู้แทนราษฎรคนแรก คือ หลวงวัฒนคดี (วัน พฤษะศรี)
      พรรคประชาธิปัตย์
      พรรคประชาธิปัตย์
      พรรคกิจสังคม
      ไม่สังกัดพรรคการเมือง
      พรรคประชาธิปัตย์
      พรรคไทยรักไทย
      พรรคประชาธิปัตย์
      พรรคประชาธิปัตย์
      พรรคภูมิใจไทย
      พรรคพลังประชารัฐ
สมาชิกสภาผู้แทนราษฎรจังหวัดสระแก้ว

จังหวัดสระแก้ว มีเขตเลือกตั้งสมาชิกสภาผู้แทนราษฎร 3 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 3 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยขณะนั้นสระแก้วยังเป็นเพียงอำเภอหนึ่งของจังหวัดปราจีนบุรี
ปี พ.ศ. 2536 สระแก้วยกฐานะขึ้นเป็นจังหวัด และได้แยกเขตเลือกตั้งที่ 2 ของจังหวัดปราจีนบุรี (จากการเลือกตั้งในเดือนกันยายน พ.ศ. 2535) มาเป็นเขตเลือกตั้งของจังหวัดสระแก้ว โดยมีสมาชิกสภาผู้แทนราษฎรชุดแรก คือ นายเสนาะ เทียนทอง นายวิทยา เทียนทอง และนายบุรินทร์ หิรัญบูรณะ
      พรรคชาติไทย 
      พรรคชาติไทย 
      พรรคความหวังใหม่ 
      พรรคไทยรักไทย
      พรรคประชาราช 
      พรรคเพื่อไทย
      พรรคพลังประชารัฐ
สมาชิกสภาผู้แทนราษฎรจังหวัดสมุทรสงคราม

จังหวัดสมุทรสงคราม มีเขตเลือกตั้งสมาชิกสภาผู้แทนราษฎร 1 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 1 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดสมุทรสงครามมีสมาชิกสภาผู้แทนราษฎรคนแรก คือ นายสุวรรณ มหัคฆะกาญจนะ
      พรรคสหชีพ 
      พรรคเสรีมนังคศิลา
      พรรคสหภูมิ → พรรคชาติสังคม 
      พรรคสหประชาไทย 
      พรรคประชาธิปไตย 
      พรรคประชาธิปัตย์
      พรรคกิจสังคม
      พรรคความหวังใหม่ 
      พรรคก้าวไกล → พรรคประชาชน
นนทพัฒน์ ปานจันทร์

นนทพัฒน์ ปานจันทร์ ชื่อเล่น นนท์ เกิดวันที่ 23 พฤศจิกายน พ.ศ. 2524 เป็นนักกีฬาฟันดาบสากลชาวไทย เขาเข้าร่วมในการแข่งขันฟอยล์ประเภทบุคคล ในโอลิมปิกฤดูร้อน 2008 เขาเป็นผู้ชนะรางวัลเหรียญทองซีเกมส์สามสมัยซ้อน ตั้งแต่สมัยซีเกมส์ 2001 รวมถึงเป็นผู้ชนะรางวัลเหรียญทองในกีฬาฟันดาบในซีเกมส์ 2011 และเขาเป็นนักกีฬาฟันดาบทีมชาติไทยเพียงคนเดียว ที่สามารถเข้าสู่รอบชิงชนะเลิศในการควอลิฟายเพื่อคัดเลือกนักฟันดาบสากลสู่การแข่งขันโอลิมปิกฤดูร้อน 2012
ประวัติ.
นนทพัฒน์ ปานจันทร์ เป็นบุตรของ นายเสรี ปานจันทร์ และ นางเติมทิพย์ ปานจันทร์ เขาเริ่มฝึกหัดฟันดาบเมื่ออายุ 10 ปี จากการชักชวนของ จินดา กรรพฤทธิ์ ซึ่งเป็นผู้ฝึกสอนของชมรมฟันดาบมหาวิทยาลัยธรรมศาสตร์ หลังจากสำเร็จชั้นมัธยมศึกษาปีที่ 1 จากโรงเรียนสวนกุหลาบวิทยาลัย พ่อของนนทพัฒน์ก็ได้ส่งไปศึกษาต่อที่รัฐฟลอริดา สหรัฐอเมริกา เขาเข้าแข่งขันให้แก่ทีมชาติไทยในกีฬาซีเกมส์ ซึ่งได้แก่ครั้งที่ 21, 22, 23 และ 24 ใน พ.ศ. 2551 นนทพัฒน์ ได้เป็นตัวแทนนักกีฬาฟันดาบทีมชาติไทย ร่วมกับ วีระเดช โคธนี่ เข้าร่วมการแข่งขันโอลิมปิกฤดูร้อน 2008 รวมถึง กีฬาฟันดาบในซีเกมส์ 2011 ประเภทฟอยล์บุคคลชาย ที่ซึ่งเขาเป็นฝ่ายชนะเพื่อนร่วมชาติเดียวกันอย่าง ศุภกร ศรีแตงอ่อน ด้วยคะแนน 15-9 และนนทพัฒน์ได้รับรางวัลเหรียญทอง วันที่ 5 กันยายน พ.ศ. 2554 นนทพัฒน์ ปานจันทร์ เข้าแข่งขันรายการฟันดาบชิงชนะเลิศแห่งประเทศไทย ประจำปี 2554 ซึ่งเขาเป็นฝ่ายแพ้ต่อ ศุภกร ศรีแตงอ่อน ที่คะแนน 15-13 และนนทพัฒน์ได้อันดับที่สองของรายการดังกล่าว
นนทพัฒน์ ปานจันทร์ เป็นนักกีฬาฟันดาบทีมชาติไทยเพียงคนเดียวที่สามารถเข้าสู่รอบชิงชนะเลิศ ในการควอลิฟายคัดเลือกนักกีฬาสู่การแข่งขันกีฬาฟันดาบในโอลิมปิกฤดูร้อน 2012 อย่างไรก็ตาม เขาเป็นฝ่ายแพ้ต่อนักกีฬาชาวเลบานอนที่โอนสัญชาติมาจากอเมริกัน ด้วยคะแนน 13-15
วันที่ 13 กันยายน พ.ศ. 2556 นนทพัฒน์เข้าแข่งขันกีฬาฟันดาบนานาชาติ ไทยแลนด์โอเพน 2013 ประเภทฟอยล์บุคคลชาย รอบชิงชนะเลิศ โดยเป็นฝ่ายชนะสถาบัน นุชประไพ ที่ 15-4 คะแนน
ไฟกรีก

ไฟกรีก  เป็นอาวุธที่ก่อให้เกิดเพลิงซึ่งถูกใช้งานโดยจักรวรรดิไบแซนไทน์ เริ่มต้นขึ้นเมื่อปี ค.ศ. 672 ถูกใช้เพื่อจุดไฟเผาใส่เรือข้าศึก ซึ่งประกอบไปด้วยสารประกอบซึ่งติดไฟได้ที่ถูกปล่อยออกมาโดยอาวุธพ่นไฟ นักประวัติศาสตร์บางคนเชื่อว่า สามารถจุดติดไฟได้เมื่อสัมผัสกับน้ำ และอาจเกิดขึ้นมาจากสารแนฟทาซึ่งเป็นสารไวไฟและปูนขาว(แคลเซียมออกไซด์) โดยทั่วไปแล้ว ชาวไบแซนไทน์จะใช้มันในการสู้รบทางเรือเพื่อก่อให้เกิดความได้เปรียบในการรบ เนื่องจากสามารถเผาไหม้อย่างต่อเนื่องได้ในขณะที่ลอยอยู่บนน้ำ ความได้เปรียบทางเทคโนโลยีที่ได้มอบให้นั้นมีส่วนรับผิดชอบต่อชัยชนะทางทหารที่สำคัญหลายประการของไบแซนไทน์ โดยเฉพาะอย่างยิ่งในความอยู่รอดของกรุงคอนสแตนติโนเปิลจากการปิดล้อมของอาหรับครั้งที่หนึ่งและสอง ซึ่งเป็นการรับประกันถึงความอยู่รอดของจักรวรรดิ
สิ่งที่น่าประทับใจในไฟกรีกที่ถูกนำมาในสงครามครูเสดยุโรปตะวันตกทำให้ชื่อนี้ได้นำมาใช้กับอาวุธที่ก่อให้เกิดเพลิงทุกประเภท รวมทั้งอาวุธที่ถูกใช้โดยชาวอาหรับ ชาวจีน และชาวมองโกล อย่างไรก็ตาม สารประกอบผสมเหล่านี้จะใช้สูตรที่แตกต่างจากไฟกรีกของไบแซนไทน์ ซึ่งเป็นความลับของรัฐที่ได้รับการป้องกันอย่างใกล้ชิด ไบแซนไทน์ยังคงใช้หัวฉีดแรงดันเพื่อพ่นใส่ของเหลวไปยังศัตรู ในลักษณะที่คล้ายกับเครื่องพ่นไฟสมัยใหม่
แม้ว่ามีการใช้คำว่า "ไฟกรีก" เป็นคำทั่วไปในภาษาอังกฤษและภาษาอื่น ๆ ส่วนใหญ่นับตั้งแต่สงครามครูเสด จุดกำเนิดของไบแซนไทน์แต่เดิมได้เรียกสิ่งเหล่านี้ในชื่อต่าง ๆ เช่น "sea fire"(ไฟทะเล) (pŷr thalássion), "Roman fire"(ไฟโรมัน) (pŷr rhōmaïkón), "war fire"(ไฟสงคราม) (polemikòn pŷr), "liquid fire"(ไฟของเหลว) (hygròn pŷr), "sticky fire"(ไฟเหนียว) (pŷr kollētikón), หรือ "manufactured fire" (pŷr skeuastón)
สารประกอบของไฟกรีกยังคงเป็นเรื่องของการคาดเดาและการโต้เถียง โดยมีการนำเสนอในการใช้สารประกอบต่าง ๆ รวมทั้งยางไม้จากต้นสน สารแนฟทา แคลเซียมฟอสไฟด์ กำมะถัน หรือไนเตอร์ ในประวัติศาสตร์กรุงโรม ติตุส ลีวิอุสได้บรรยาถึงนักบวชหญิงที่บูชาเทพแบคัส(ไดอะไนซัส) ได้จุ่มไฟลงไปในน้ำซึ่งไม่มีวันดับเลย "เพราะเป็นกำมะถันผสมกับปูนขาว"
อือมิยอ

อือมิยอ (ซามีอือเมอ: ; ; ซามีเหนือ:) เป็นเมืองมหาวิทยาลัย ตั้งอยู่ทางตอนเหนือของประเทศสวีเดน ริมฝั่งแม่น้ำอือเมอ เป็นเมืองใหญ่เป็นอันดับ 12 ของสวีเดน มีประชากร 79,594 คน (ค.ศ. 2010) ส่วนเทศบาลเมืองมีประชากร 115,229 คน (ค.ศ. 2010) หลังจากที่ก่อตั้งมหาวิทยาลัยในปี ค.ศ. 1965 ประชากรเติบโตอย่างรวดเร็ว มีอัตราเป็น 2 เท่าของเมื่อ 30 ปีก่อน จากข้อมูลปี ค.ศ. 2011 มีการสร้างอะพาร์ตเมนต์ใหม่ 700 ถึง 800 แห่งในปีเดียว
ปิวรา

ปิวรา  เป็นเมืองทางตะวันตกเฉียงเหนือของประเทศเปรู เป็นเมืองหลวงของแคว้นปิวรา และจังหวัดปิวรา มีประชากร 377,496 คน เมืองตั้งอยู่บนฝั่งแม่น้ำปิวรา
เมืองก่อตั้งขึ้นโดยฟรันซิสโก ปีซาร์โร เป็นอาณานิคมสเปนแห่งที่ 3 ในอเมริกาใต้และเป็นเมืองขึ้นแห่งแรกในเปรู ก่อตั้งขึ้นเมื่อเดือนกรกฎาคม ค.ศ. 1532 ในชื่อ "ซานมีเกลเดปิวรา" ("San Miguel de Piura")
แดนซ์ยัวร์แฟตออฟ เต้น..เปลี่ยนชีวิต

แดนซ์ยัวร์แฟตออฟ เต้น..เปลี่ยนชีวิต  เป็นรายการประกวดความสามารถในเรื่องการเต้นของคนที่มีน้ำหนักมาก ออกอากาศทางสถานีวิทยุโทรทัศน์ไทยทีวีสีช่อง 3 ผลิตโดย บริษัท ครีเอทิส มีเดีย จำกัด มีคณะกรรมการ 3 คน คือ รฐา โพธิ์งาม, เอกชัย เอื้อสังคมเศรษฐ และเกียรติกมล ล่าทา
รูปแบบและกติกาการแข่งขัน.
รายการเริ่มต้นโดยการรับสมัครผู้เข้าร่วมการแข่งขันทั่วประเทศ 1,000 คน และคัดเลือกเหลือ 12 คนสุดท้ายมาแข่งขันกัน ส่วนคณะกรรมการมีทั้งหมด 3 ท่าน คือ รฐา โพธิ์งาม เอกชัย เอื้อสังคมเศรษฐและ เกียรติกมล ล่าทา
ผลการแข่งขันจะแบ่งออกเป็นสองส่วน (คะแนนทั้งหมดคิดเป็นเปอร์เซ็นต์) คือ ส่วนแรกจะได้คะแนนจากคณะกรรมการ ในดูเรื่องการเต้นของผู้เข้าแข่งขัน และส่วนที่สองมาจากน้ำหนักตัวของผู้เข้าแข่งขันที่สามารถลดลงไปได้ในแต่ละสัปดาห์ เมื่อนำคะแนนนำคะแนนทั้งสองส่วนมาร่วมกัน ผู้เข้าแข่งขันคนไหนมีคะแนนน้อยที่สุดจะถูกคัดออกจากสัปดาห์นั้น จนเหลือผู้เข้าแข่งขันเพียงหนึ่งเดียวที่จะได้รับรางวัลชนะเลิศ พร้อมของรางวัลมูลค่ากว่า 2 ล้านบาท
#เปลี่ยนทาง ปัจจุบันยังรับหน้าที่พิธีกรอยู่
#เปลี่ยนทาง ปัจจุบันยุติบทบาทหน้าที่พิธีกรแล้ว
#เปลี่ยนทาง ปัจจุบันยังรับหน้าที่กรรมการอยู่
#เปลี่ยนทาง ปัจจุบันยุติบทบาทหน้าที่กรรมการอยู่
#เปลี่ยนทาง กรรมการรับเชิญ
แหล่งข้อมูลอื่น.
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3">ไทยทีวีสีช่อง 3 
 รายการเรียลลิตีโชว์ วันเสาร์ 17:25 - 19:15 ซีซั่นที่ 3
</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">แดนซ์ยัวร์แฟตออฟ เต้น..เปลี่ยนชีวิต</td>
<th style="width: 33%;">ถัดไป</th>
</tr><tr style="text-align: center;">
<td>Hidden Singer Thailand เสียงลับจับไมค์
</td>
<td>เดอะเฟซไทยแลนด์ ซีซัน 2
</td></tr>
</table>
มยิจีนา

มยิจีนา หรือ มิตจีนา (#เปลี่ยนทาง , [mjɪʔ.t͡ɕí.ná]; กะชีน: , [mjìt.kjí̠.ná]) เป็นเมืองหลักของรัฐกะชีน ประเทศพม่า ห่างจากย่างกุ้ง 1,480 กิโลเมตร (920 ไมล์) และห่างจากมัณฑะเลย์ 785 กิโลเมตร (488 ไมล์) มยิจีนาในภาษาพม่ามีความหมายว่า "ใกล้แม่น้ำใหญ่" ซึ่งก็คืออยู่ริมฝั่งแม่น้ำอิรวดี
กัวนาฮัวโต

กัวนาฮัวโต  เป็นเมืองและเทศบาลทางตอนกลางของประเทศเม็กซิโก เป็นเมืองหลวงของรัฐกัวนาฮัวโต ตั้งอยู่ในหุบเขาแคบ ๆ ทำให้ถนนของเมืองแคบและมีลมแรง ซอยส่วนใหญ่ในเมือง รถไม่สามารถวิ่งได้ และมีชุดบันไดตามไหล่เขามากมาย เมืองเก่ามีจัตุรัสเล็ก ๆ จำนวนมากและมีแมนชันในยุคอาณานิคม โบสถ์และอาคารราชการสร้างจากหินทรายสีชมพูและเขียว
เมืองเจริญเติบโตจากการค้นพบเหมืองแร่ใกล้กับภูเขา เมืองมีพิพิธภัณฑ์มัมมี่ เคยเป็นยุทธภูมิครั้งแรกของสงครามประกาศเอกราชเม็กซิโก ได้รับขึ้นทะเบียนเป็นแหล่งมรดกโลกใน ค.ศ. 1988
ฟูจิเอดะ

ฟูจิเอดะ  เป็นนครที่ตั้งอยู่ทางตอนกลางของจังหวัดชิซูโอกะ ประเทศญี่ปุ่น ยกฐานะเป็นเทศบาลนครเมื่อวันที่ 31 มีนาคม ค.ศ. 1954 มีจำนวนประชากร ณ วันที่ 1 พฤษภาคม ค.ศ. 2023 ประมาณ 139,036 คน
ฟูจิเอดะเป็นเมืองที่พักอาศัยใกล้กับนครชิซูโอกะ เศรษฐกิจในท้องถิ่นนิยมทำการเกษตร เช่น ชา สตรอว์เบอร์รี ข้าว และเห็ดหอม อุตสาหกรรมขนาดเล็ก เช่น ผลิตยา เครื่องดื่ม และแปรรูปอาหาร
ภูมิศาสตร์.
ฟูจิเอดะตั้งอยู่ในบริเวณที่ราบสูงชิดะทางตอนกลางของจังหวัดชิซูโอกะ ระหว่างแม่น้ำอาเบะ และแม่น้ำโออิ มีลักษณะภูมิอากาศแบบภาคพื้นสมุทร โดยมีฤดูร้อนที่ร้อนและชื้น และฤดูหนาวที่ไม่รุนแรงและเย็นสบาย
ประชากร.
ตามข้อมูลการสำรวจสำมะโนประชากรของญี่ปุ่น จำนวนประชากรของฟูจิเอดะเพิ่มขึ้นอย่างรวดเร็วในช่วง 50 ปีที่ผ่านมา
อารากาจู

อารากาจู  เป็นเมืองหลวงของรัฐแซร์จีปี ประเทศบราซิล ตั้งอยู่ทางตะวันออกเฉียงเหนือของประเทศ ห่างจากเมืองซัลวาดอร์ทางทิศเหนือราว 350 กม. (217 ไมล์) เมืองมีประชากร 570,937 คน หรือราว 33% ของประชากรของรัฐ เป็นเมืองติดทะเล มีมากไปด้วยจัตุรัส สนามเด็กเล่น สนามฟุตบอล สนามวอลเลย์บอล คอร์ตบาสเกตบอล อาคารที่พักอาศัย บาร์ ไนต์คลับ ร้านอาหาร ธนาคารและโรงแรม เมืองอารากาจูเป็นหนึ่งในเมืองแรก ๆ ของบราซิลที่มีการออกแบบผังเมือง เป็นเมืองหลวงของรัฐแซร์จีปีในปี ค.ศ. 1855
ไป๋กวง

ไป๋กวง  เป็นนักร้อง นักแสดงหญิงชาวจีนที่มีชื่อเสียงในเซี่ยงไฮ้ในช่วงทศวรรษ 1940 จนได้รับยกย่องเป็นหนึ่งใน "เจ็ดดาวจรัสแสงเซี่ยงไฮ้" (Seven great singing stars #เปลี่ยนทาง)
ไป๋กวงเกิดที่ปักกิ่ง มีชื่อจริงว่า สื่อ หย่งเฟิน  เข้าเรียกดนตรีที่มหาวิทยาลัยโตเกียวตั้งแต่อายุ 15 ปีจนกระทั่งเกิดสงครามโลกครั้งที่สอง จากนั้นจึงเข้าสู่วงการแสดงภาพยนตร์ และร้องเพลง ตั้งแต่ปี ค.ศ. 1943 ใช้ชื่อในการแสดงว่า ไป๋กวง (白光) ซึ่งมีความหมายว่า แสงขาว ผลงานสร้างชื่อของเธอ ได้แก่การแสดงภาพยนตร์เรื่อง "หลิวลั่งเหวินอิง" (柳浪闻莺 ปี 1948) ซึ่งเพลงประกอบภาพยนตร์ชื่อ "หรูกั่วเหมยโหย่วหนี่" (如果没有你, Without You หากไม่มีเธอ) ประสบความสำเร็จ กลายเป็นเอกลักษณ์ประจำตัวเธอ 
หลังจากพรรคคอมมิวนิสต์จีนเข้ายึดครอง เธอย้ายไปอาศัยอยู่ที่ฮ่องกง จากนั้นย้ายไปญี่ปุ่น ก่อนจะประกาศอำลาวงการและย้ายไปใช้ชีวิตในประเทศมาเลเซีย เธอเสียชีวิตเมื่อวันที่ 27 สิงหาคม ค.ศ. 1999 ด้วยวัย 78 ปี เนื่องจากมะเร็งลำไส้
ทุ่งไหหิน

ทุ่งไหหิน  คือ ภูมิประเทศทางโบราณคดี ซึ่งเป็นที่ตั้งของหินใหญ่ (megalith) ที่กระจัดกระจายไปทั่วที่ราบสูงเชียงขวาง แขวงเชียงขวาง ทางเหนือของประเทศลาว ประกอบด้วยหินใหญ่รูปทรงไหนับพัน ปรากฏเป็นกลุ่ม ๆ ตลอดแนวเขาและอยู่ล้อมรอบหุบเขาสูง 
ที่ราบสูงเชียงขวาง ตั้งอยู่บริเวณเหนือสุดของเทือกเขาอันนัมอันเป็นเทือกเขาหลักในอินโดจีน โดยมีการค้นพบทุ่งไหหินเบื้องต้นในช่วง ค.ศ. 1930 ซึ่งกล่าวถึงไหหินที่สัมพันธ์กับพิธีกรรมเกี่ยวกับงานศพในยุคก่อนประวัติศาสตร์ จากนั้นได้มีการขุดค้นโดยนักโบราณคดีชาวลาวและชาวญี่ปุ่น และมีการค้นพบวัตถุเกี่ยวกับงานศพและเครื่องเคลือบรอบ ๆ ไหหิน วัตถุเหล่านั้นถูกกำหนดให้อยู่ในยุคเหล็ก และกลายเป็นหนึ่งในแหล่งโบราณคดีทางประวัติศาสตร์ที่น่าสนใจและสำคัญที่สุดแห่งหนึ่งในการศึกษายุคสมัยก่อนประวัติศาสตร์ในเอเชียตะวันออกเฉียงใต้ แหล่งโบราณคดีทุ่งไหหินบ่งบอกถึงความสัมพันธ์ระหว่างสังคมที่ซับซ้อนมากขึ้นและโครงสร้างหินใหญ่ ที่อยู่ในชุมชนยุคเหล็กในเอเชียตะวันออกเฉียงใต้
รัฐบาลลาวได้ผลักดันให้ยูเนสโกขึ้นทะเบียนทุ่งไหหินในแขวงเชียงขวางเป็นแหล่งมรดกโลกแห่งหนึ่งเคียงคู่กับเมืองหลวงพระบาง แขวงเชียงขวางเป็นพื้นที่ทางโบราณคดีสำคัญของลาว เพราะมีพื้นที่ราบหลายแห่งเต็มไปด้วยไหหินอายุระหว่าง 2,500–3,000 ปี จำนวนหลายพันชิ้นที่ยังคงสภาพสมบูรณ์และมีขนาดใหญ่โต
ตำนานและประวัติศาสตร์ท้องถิ่น.
เรื่องราวและตำนานของลาวได้เล่าสืบกันมาว่า ครั้งหนึ่งมีการต่อสู้ของยักษ์ซึ่งอาศัยในดินแดนแห่งนี้ ในตำนานท้องถิ่นบอกเล่าถึงกษัตริย์โบราณนามว่า "ขุนเจือง" ซึ่งเข้าปราบปรามยักษ์และต่อสู้กันอย่างยาวนาน ในที่สุดก็สามารถพิชิตศัตรูของเขาได้
กษัตริย์สั่งให้สร้างไหเพื่อชงเหล้าลาวและเพื่อเฉลิมฉลองชัยชนะ ไหถูกหล่อแบบขึ้นมาโดยใช้วัสดุธรรมชาติ เช่น ดินเหนียว ทราย น้ำตาล และซากพืชซากสัตว์ในรูปแบบหินผสม เป็นต้น โดยสันนิษฐานว่าถ้ำที่ 1 ในบริเวณทุ่งไหหินคือเตาเผา และไหหินยักษ์ถูกเผาที่นี่ ซึ่งจริง ๆ แล้วอาจจะไม่ได้ทำมาจากหิน ข้ออธิบายอื่น ๆ กล่าวไว้ว่าไหสร้างขึ้นเพื่อเก็บน้ำฝนในฤดูมรสุม โดยใช้สำหรับกองคาราวานซึ่งอาจไม่สามารถหาน้ำได้ระหว่างการเดินทาง
ข้อสันนิษฐาน.
ปัจจุบันมีข้อสันนิษฐานกำเนิดทุ่งไหหิน 3 ประการ คือ
แหล่งท่องเที่ยว.
วัฒนธรรมหินตั้งที่มีลักษณะแบบทุ่งไหหินมีอยู่ทั่วโลก แต่ทุ่งไหหินที่ประเทศลาวมีจำนวนมากและแบ่งเป็น 3 กลุ่ม ได้แก่
กลุ่มที่หนึ่ง เป็นทุ่งไหหินที่ใหญ่และมีมากที่สุด อยู่ห่างจากเมืองโพนสวรรค์ ทางทิศตะวันออกเฉียงใต้ประมาณ 7.5 กิโลเมตร ไปทางเมืองคูน เมืองหลวงเก่า มีจำนวนไหประมาณ 200 ไห และมีขนาดใหญ่กว่าในกลุ่มอื่น ๆ 
ถัดมาทางด้านซ้ายมือของทุ่งไหหินจะพบถ้ำแห่งหนึ่งมีแสงแดดสาดส่องลงมา ภายในถ้ำมีลักษณะเป็นปล่องมีความสูงประมาณ 60 เมตร ลักษณะภายในถ้ำไม่ลึกมากนัก สามารถบรรจุคนได้ 50 - 60 คน ถ้ำแห่งนี้เคยใช้เป็นที่หลบภัยสงครามของชาวเมืองเชียงขวางยามเมื่อเครื่องบินมาทิ้งระเบิด พร้อมกับใช้เป็นคลังเก็บอาวุธและเชื้อเพลิงเมื่อสงครามอินโดจีนที่ผ่านมา บริเวณโดยรอบทุ่งไหหินบนจุดชมวิวจะพบร่องรอยการขุดสนามเพลาะเป็นแนวยาวเพื่อป้องกันการโจมตีทางอากาศ และหลุมระเบิดขนาดใหญ่หลายหลุม ตลอดจนร่องรอยที่ไหหินแตกกระจายอันเป็นผลมาจากฝูงเครื่องบิน บี 52 ของอเมริกา 
กลุ่มที่สอง อยู่ห่างจากเมืองไปทางใต้ 25 กิโลเมตร มีไหหินที่นี่เพียง 90 ไห ไหหิน
กลุ่มที่สาม อยู่ห่างจากกลุ่มที่สองไปทางใต้ 10 กิโลเมตร (35 กิโลเมตร จากโพนสวรรค์) กลุ่มนี้มีหินทั้งสิ้น 150 ไห
ฐานบินโคราช

ฐานบินโคราช หรือ ท่าอากาศยานกองบิน 1 นครราชสีมา  (ICAO: VTUN) ตั้งอยู่ที่ตำบลหนองไผ่ล้อม อำเภอเมืองนครราชสีมา จังหวัดนครราชสีมา เป็นที่ตั้งของกองบิน 1 นครราชสีมา ซึ่งเป็นส่วนหนึ่งของกองทัพอากาศ ตั้งอยู่ห่างจากกรุงเทพมหานครไปทางตะวันออกเฉียงเหนือประมาณ 250 กิโลเมตร บริเวณทางตอนใต้ของตัวเมืองนครราชสีมา ซึ่งในช่วงสงครามเวียดนาม ท่าอากาศยานนี้ถูกใช้เป็นฐานทัพของทหารสหรัฐในประเทศไทย
ท่าอากาศยานแห่งนี้เคยให้บริการเชิงพาณิชย์ในปี พ.ศ. 2529 แต่หลังจากนั้นปิดให้บริการในเชิงพาณิชย์ลง หลังจากเปิดท่าอากาศยานนครราชสีมา ปัจจุบันใช้ในด้านการทหารเท่านั้น
ประวัติ.
กองบิน 1 ดอนเมือง.
กองบิน 1 นครราชสีมามีประวัติตั้งแต่ปี พ.ศ. 2461 เดิมเรียกว่ากองบินใหญ่ทหารบกที่ 1 ขึ้นกับกรมอากาศยานทหารบก ตั้งอยู่ที่ท่าอากาศยานดอนเมืองฝั่งตะวันตก (บริเวณอาคารผู้โดยสารหลังที่ 1 ในปัจจุบัน)
จากนั้นในปี พ.ศ. 2464 ได้เปลี่ยนชื่อเป็นกองโรงเรียนการบินที่ 1 หลังจากนั้นได้มีประกาศพระราชกฤษฎีกาการจัดหน่วยในกระทรวงกลาโหม พ.ศ. 2479 ลงวันที่ 15 เมษายน 2479 ให้เปลี่ยนชื่อเป็นกองบินน้อยที่ 1 และถือเป็นวันสถาปนากองบิน 1 ตั้งแต่นั้นมา ต่อมาเปลี่ยนชื่อเป็นกองบิน 1ในวันที่ 1 ตุลาคม 2506
สงครามโลกครั้งที่ 2 และสงครามเย็น.
ในช่วงสงครามโลกครั้งที่ 2 ประเทศญี่ปุ่น ได้สร้างลานบิน ณ พื้นที่ที่ตั้งของกองบิน 1 ในปัจจุบัน เพื่อใช้เป็นฐานกองกำลังหนุนสำหรับกองกำลังของญี่ปุ่นในพื้นที่จังหวัดนครราชสีมา หลังจากสงครามโลกครั้งที่ 2 จบ ประเทศไทยได้เอาพื้นที่ลานบินคืน โดยกองทัพอากาศได้ใช้สิ่งอำนวยความสะดวกที่มีอยู่แล้วต่อจากญี่ปุ่น
กองบิน 1 จังหวัดนครราชสีมา.
กองบิน 1 จังหวัดนครราชสีมา เป็นกองบินสังกัดกองทัพอากาศไทย มีหน่วยขึ้นตรงอยู่คือ ฝูงบิน 102 และ ฝูงบิน 103 เป็นฝูงบินขับไล่หลักของกองทัพอากาศไทย ในวันที่ 24 ตุลาคม 2519 กองบิน 1 ได้ย้ายกองบินมาประจำอยู่ที่ท่าอากาศยานกองบิน 1 นครราชสีมา จนถึงปัจจุบัน โดยในช่วงสงครามเย็น สหรัฐอเมริกาได้เข้ามาขอใช้พื้นที่ของกองบิน 1 ในการทำสงครามกับประเทศเวียดนามเหนือ จนกระทั่งจบสงครามเวียดนาม
หน่วยในฐานบิน.
หน่วยบินที่วางกำลังในฐานบินโคราชที่วางกำลังอยู่ในปัจจุบัน ประกอบไปด้วย
กองทัพอากาศ.
หน่วยสมทบ.
หน่วยสมทบที่วางกำลังในฐานบินโคราช ได้แก่
โคปไทเกอร์.
การฝึกผสมโคปไทเกอร์ (Multi-Lateral Exercise Cope Tiger) ถือได้ว่าเป็นการฝึกผสมทางอากาศ ที่มีการสนธิกำลังทางอากาศใหญ่ที่สุดในภูมิภาคเอเชียตะวันออกเฉียงใต้ มีการนำกำลังทางอากาศจาก 3 ประเทศ ได้แก่ ประเทศไทย สาธารณรัฐสิงคโปร์ และสหรัฐอเมริกา เข้าร่วมการฝึก มีการพัฒนารูปแบบการฝึกให้เข้ากับสถานการณ์การสู้รบในปัจจุบัน จะมีการสมมติสถานการณ์เสมือนจริง ทั้งด้านการควบคุมและสั่งการ การฝึกยุทธวิธีการรบระหว่างเครื่องบินรบต่างแบบ การฝึกโจมตีทางอากาศต่อเป้าหมายภาคพื้นดินที่มีการต่อต้านจากกอาวุธของหน่วยต่อสู้อากาศยานภาคพื้น การฝึกด้านการข่าวกรองยุทธวิธีโดยใช้อากาศยานไร้คนขับ และการให้การสนับสนุนของหน่วยสนับสนุนต่างๆ มีวัตถุประสงค์เพื่อพัฒนาขีดความสามารถของหน่วยบิน และหน่วยต่อสู้อากาศยานที่เข้าร่วมการฝึก และเพื่อพัฒนาขีดความสามารถในการปฏิบัติการทางอากาศผสม อีกทั้งยังเป็นการกระชับความสัมพันธ์ระหว่างมิตรประเทศ ที่เข้าร่วมการฝึกอีกด้วย
ปลาปักเป้ายักษ์

"สำหรับปลาปักเป้ายักษ์ที่พบในน้ำจืด ดูที่: ปลาปักเป้าเอ็มบู"
ปลาปักเป้ายักษ์ หรือ ปลาปักเป้าลายเสือ หรือ ปลาปักเป้าก้นดำ (ชื่อวิทยาศาสตร์: "Arothron stellatus") เป็นปลาปักเป้าชนิดหนึ่ง ในวงศ์ปลาปักเป้าฟันสี่ซี่ (Tetraodontidae)
มีรูปร่างยาว หัวโต ลำตัวค่อนข้างกลม ส่วนท้ายแบนข้างเล็กน้อย ลำตัวสีขาว มีลายเลอะสีเทาและจุดสีดำเล็ก ๆ กระจายทั่วตัว
มีความยาวเต็มที่ได้ถึง 120 เซนติเมตร นับเป็นปลาปักเป้าชนิดที่ใหญ่ที่สุดที่พบได้ในประเทศไทย เป็นปลาที่หากินในระดับใกล้กับหน้าดิน อาศัยอยู่ตามแนวปะการัง กินสัตว์น้ำเล็ก ๆ ตามหน้าดินเป็นอาหาร
พบกระจายพันธุ์ในแถบอินโด-แปซิฟิก ในน่านน้ำไทยพบได้ทั้งฝั่งอ่าวไทยและทะเลอันดามัน แต่เป็นปลาที่ไม่พบบ่อยมากนัก
นิกกี โรเมโร

นิก โรเตเฟล  เป็นที่รู้จักกันดีในวงการของเขา นิกกี โรเมโร  เป็นดีเจและโปรดิวเซอร์เพลงเฮาส์ชาวดัตช์ เขาได้ทำงานร่วมและได้รับการสนับสนุนจากดีเจชื่อดัง เช่น เชสโต Fedde Le Grand Sander Van Doorn เดวิด เกตตา Toshaan Saini, แคลวิน แฮร์ริส และ Avicii
เขมรภูมินทร์

เขมรภูมินทร์ [เข-มะ-ระ-พู-มิน]  หรือ เมืองเกาะกง  เป็นเมืองหลักของจังหวัดเกาะกง ประเทศกัมพูชา ตั้งอยู่ใกล้ปากแม่น้ำเกาะปอที่ไหลลงสู่อ่าวไทยในเขตอำเภอสมัคเมียนเจย เมืองเขมรภูมินทร์อยู่ห่างจากชายแดนไทยเพียง 10 กิโลเมตร ห่างจากเมืองแซรแอมเปิล (นาเกลือ) 138 กิโลเมตร และเดินทางอีก 133 กิโลเมตร ก็จะถึงพนมเปญ
หลังจากการก่อสร้างสะพาน และปรับปรุงทางหลวงหมายเลข 48 ซึ่งก่อสร้างในช่วงปี พ.ศ. 2550-2553 เพื่อเชื่อมเกาะกงไปกรุงพนมเปญและเมืองพระสีหนุ ทำให้เมืองแห่งนี้มีความสำคัญมากขึ้น
ประวัติ.
ชาวเกาะกงทั้งที่มีเชื้อสายเขมรและไทย เรียกเมืองหลักนี้ว่า "เกาะกง" ซึ่งทั้งคำว่าเกาะและกงมีความหมายตรงตัวว่า "เกาะ" ต่อมาเมื่อช่วงที่เกาะกงอยู่ภายใต้อิทธิพลของกรุงสยาม รัชสมัยพระบาทสมเด็จพระจอมเกล้าเจ้าอยู่หัว ได้พระราชทานนามเมืองแห่งนี้ว่า "ปัจจันตคิรีเขตร" ซึ่งมีความหมายว่า "ปลายเขตแดนที่ภูเขา" และตั้งนามเมืองให้คล้องกับเมืองประจวบคีรีขันธ์ (เดิมชื่อ "บางนางรม") ซึ่งเมืองทั้งสองตั้งอยู่ในแนวรุ้งเดียวกัน ดังปรากฏไว้ความว่า
"...ขุนสารประเสริฐรับพระบรมราชโองการใส่เกล้าฯ ทรงพระกรุณา โปรดเกล้าฯ สั่งว่า เมืองบางนางรมนั้นโปรดเกล้าฯ ให้เรียกเมืองประจวบคีรีขันธ์ กับที่เกาะกงนั้น โปรดเกล้าฯ ให้เรียกว่า เมืองปัจจันตคิรีเขตร ให้กรมวัง หมายไปยังกรมพระกลาโหม กรมท่า กรมพระศุภรัต สัสดีซ้ายขวา ให้เรียกชื่อเมืองทั้ง ๒ ให้ถูกตามแบบรับสั่ง" 
ต่อมาในรัชสมัยพระบาทสมเด็จพระนโรดม สีหนุ ทรงพระราชทานนามให้เมืองนี้ใหม่ว่า "เขมรภูมินทร์" มีความหมายว่า "เขตแดนของกษัตริย์กัมพูชา" ซึ่งปัจจุบันยังคงใช้ชื่อนี้อยู่ แต่กลับไม่เป็นที่นิยมเรียกนัก ประชาชนส่วนใหญ่ยังนิยมเรียกเมืองนี้ว่า "กรุงเกาะกง" 
แต่เดิมที่ทำการเมืองเกาะกงตั้งอยู่ที่เกาะเสก็ดและขึ้นต่อจังหวัดกำปอต ต่อมาในปี พ.ศ. 2502 ได้มีการสร้างที่ทำการเมืองใหม่ที่เสาธงแล้วเสร็จ จึงได้แยกเกาะกงออกมาตั้งเป็นจังหวัดใหม่
ที่ตั้ง.
กรุงเกาะกงตั้งอยู่บริเวณปากแม่น้ำ สามารถเข้าถึงได้ทั้งทางบก ทางทะเล และทางอากาศ ที่นี่ห่างจากกรุงเทพฯ ประมาณ 450 กิโลเมตรตามถนนที่เชื่อมระหว่างชายแดนต่อกับบ้านหาดเล็กในฝั่งประเทศไทย ซึ่งห่างจากตัวเมืองเกาะกงเพียง 10 กิโลเมตร ในปี พ.ศ. 2545 ได้มีการสร้างสะพานข้ามแดนจากเกาะกงมายังฝั่งชายแดนไทยด้วยวงเงิน 7.2 ล้านดอลลาร์สหรัฐ และมีความยาว 1,900 เมตร ซึ่งถือเป็นสะพานที่ยาวที่สุดในกัมพูชา
ส่วนการเดินทางจากพนมเปญมายังเกาะกงต้องเดินทางตามทางหลวงหมายเลข 4 เข้ามาถึงเมืองแซรแอมเปิล 133 กิโลเมตร และเดินทางออกจากเมืองแซรแอมเปิลด้วยถนนที่คดเคี้ยวตามเชิงเขากระวานอีก 138 กิโลเมตรก็จะมาถึงตัวเมืองเกาะกง
หม่อมราชวงศ์กัลยา ติงศภัทิย์

ผู้ช่วยศาสตราจารย์ หม่อมราชวงศ์กัลยา ติงศภัทิย์ รองอธิการบดีจุฬาลงกรณ์มหาวิทยาลัย, อดีตคณบดีคณะอักษรศาสตร์ จุฬาลงกรณ์มหาวิทยาลัย
ประวัติ.
ผู้ช่วยศาสตราจารย์ หม่อมราชวงศ์กัลยา ติงศภัทิย์ หรือที่รู้จักในนาม ผู้ช่วยศาสตราจารย์ ดร.หม่อมราชวงศ์กัลยา ติงศภัทิย์ เป็นธิดาของหม่อมเจ้าเพลารถ จิตรพงศ์ (พระโอรสลำดับที่ 8 ใน สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์) กับหม่อมเจ้ากุมารีเฉลิมลักษณ์ ดิศกุล ม.ร.ว.กัลยา ติงศภัทิย์ สมรสกับนายจาริต ติงศภัทิย์ (บุตรของศาสตราจารย์จิตติ ติงศภัทิย์) อดีตองคมนตรี มีบุตร 1 คน คือ นางสาวรมณียา ติงศภัทย์
เลมีเซราบล์

เลมีเซราบล์ ("เหล่าผู้น่าสังเวช") เป็นนวนิยายภาษาฝรั่งเศสแนวประวัติศาสตร์ ผู้ประพันธ์ คือ วิกตอร์ อูว์โก เผยแพร่ครั้งแรกใน ค.ศ. 1862 และถือเป็นหนึ่งในนวนิยายอันยิ่งใหญ่ที่สุดแห่งคริสต์ศตวรรษที่ 19
เนื้อหาเริ่มใน ค.ศ. 1815 และถึงจุดสุกงอมในเหตุการณ์กบฏมิถุนายนเมื่อ ค.ศ. 1832 ที่ปารีส โดยว่าด้วยชีวิตและปฏิสัมพันธ์ของตัวละครหลายตัว โดยเฉพาะความดิ้นรนเอาชีวิตรอดของฌ็อง วัลฌ็อง กับการที่คนผู้นี้ได้รับการไถ่บาป
เนื้อหาของนวนิยายเป็นการตั้งคำถามต่อสภาพของกฎหมายและความผ่อนปรน โดยพรรณนาถึงประวัติศาสตร์ฝรั่งเศส สถาปัตยกรรมและการออกแบบชุมชนเมืองในปารีส จริยปรัชญา การต่อต้านระบอบกษัตริย์ ความยุติธรรม ศาสนา รวมถึงชนิดและสภาพของความรักแบบชู้สาวกับแบบครอบครัว นวนิยายเรื่องนี้ยังมีชื่อเสียงผ่านการดัดแปลงหลายต่อหลายครั้งเป็นภาพยนตร์ ละครโทรทัศน์ ละครเวที อันรวมถึงละครเพลง
จูเลียต (นามปากกาของชนิด สายประดิษฐ์) แปลเพียง 2 ภาคแรกเป็นภาษาไทย ใช้ชื่อว่า "เหยื่ออธรรม" พิมพ์ครั้งแรกเมื่อใดไม่ปรากฏ ต่อมา วิภาดา กิตติโกวิท แปลทุกภาคเป็นภาษาไทย ใช้ชื่อว่า "เหยื่ออธรรม" เช่นกัน พิมพ์เมื่อ พ.ศ. 2553
กลวิธีวัจนลีลา

กลวิธีวัจนลีลา  หรือ ภาพพจน์ คือ ถ้อยคำที่เป็นสำนวนโวหารทำให้นึกถึงความหมาย มโนภาพ หรือเห็นเป็นภาพที่นอกเหนือจากสิ่งที่เขียนลงไป หรือถ้อยคำที่เรียบเรียงอย่างมีชั้นเชิงเป็นโวหาร มีเจตนาให้มีประสิทธิผลต่อความคิด ความเข้าใจ ให้จินตนาการและถ่ายทอดอารมณ์ได้อย่างกว้างขวางลึกซึ้งกว่าการบอกเล่าที่ตรงไปตรงมา
เชิงอรรถ.
<templatestyles src="Reflist/styles.css" />